Document ID: /roh_data/filtered/fineweb-2-filterrobots_roh.jsonl.gz/22585

Gion Caviezel è creschì si a Luven ed a Cuira. Suenter avair frequentà il Seminari da magisters ha el lavurà sco scolast a Veulden, Trin ed Andeer. A partir da l'onn 1993 ha el lavurà durant diesch onns en la scola svizra a Singapur. L'onn 2003 è el turnà en Svizra ed ha lavurà sco inspectur e directur da scola. Dapi l'avust 2014 è Gion Caviezel el manader da scola a Mollis en Glaruna.
Intginas ovras
- Publicaziuns en il Calender per mintga di ed en la Terra Grischuna
- La chasa gronda ed autras raquintaziuns, 1992